Document ID: /roh_data/filtered/fineweb-2-filterrobots_roh.jsonl.gz/45441

Per sanar la rait electrica en ils territoris Rossriet, Siechastuda e Neugüter, han las ovras electricas da Jenins e da Maiavilla elavurà ina schliaziun cuminaivla. Uss ha la radunanza communala da Jenins approvà il credit da CHF 1’007’000, sco era ils contracts che reglan chaussas sco l’attatg ed il diever da la rait.
Plinavant han ils da Jenins approvà il quint 2019. Quel serra cun in gudogn da 685'500 francs, ch'i ha dà en spezial era grazia a dapli entradas da taglia. Cunzunt ha la vischnanca incassà dapli taglia sin il gudogn tras la vendita da bains immobigliars.